cyanic-selkie/wikianc huggingface dataset:
จาเซน โซโล
บทบาทคู่ขนาน
อย่างไรก็ดีมีข้อแตกต่างอันหนึ่งเกี่ยวกับแรงจูงใจให้เดินไปในทางซิธของอนาคินและจาเซน คือความกลัวของอนาคินต่อการตายของแพดเม่นั้นไม่มีเหตุผลรองรับมากนัก เพราะอนาคินมีเพียงนิมิตไม่กี่อันเกี่ยวกับการตาย ในขณะที่ความกลัวของจาเซนต่อลูกสาวคืออัลลานานั้นมีเหตุผลรองรับชัดเจนกว่าเพราะอัลลานานั้นอาศัยอยู่กับ Hapes Consortium จริงๆ ซึ่งมีพวกขุนนางหลายคนที่ไม่ลังเลที่จะฆ่าอัลลานาเพื่อยกระดับฐานะของตัวเองขึ้น เพราะฉะนั้นสงครามสหพันธ์-พันธมิตรกาแลกติกจึงเป็นอันตรายใหญ่หลวงอย่างแท้จริงต่อความปลอดภัยของอัลลานา
ชื่อซิธ
เมื่อเว็บไซต์ starwars.com ได้เปิดเผยว่าจาเซนจะกลายเป็นซิธลอร์ดในนิยาย Sacrifice ได้จัดให้มีการประกวดตั้งชื่อซิธของจาเซน ก่อนหน้านี้เคยมีผู้เชื่อว่าจาเซนจะกลายเป็นดาร์ธ เครยท์ ซึ่งเป็นตัวละครในหนังสือการ์ตูนชุด Star Wars Legacy แต่ไม่ใช่ ชื่อที่ได้รับการคัดเลือกในรอบสุดท้ายได้แก่ อาเครอน (Acheron - แม่น้ำในนรกสำหรับผู้ที่ปฏิเสธความยุติธรรม), เคดัส (Caedus - การต่อสู้แห่งความมืด), จูดิคาร์ (Judicar - การตัดสินครั้งสุดท้าย), แพ็กซิส (Paxis - ผู้นำสันติมาสู่) และ ทาราล (Taral - ชื่อซิธโบราณหมายความว่า "ผู้ที่คอยพิทักษ์") ชื่อที่ได้รับคัดเลือกซึ่งได้ปรากฏในนิยาย Sacrifice คือ "ดาร์ธ เคดัส" ซึ่งมีที่มาจากคำภาษาละติน cædo, cædere (ปกติแล้วรูปนามของคำนี้คือ cæsum ไม่ใช่ cædus) ซึ่งหมายความว่า "ตัด" หรือ "ฆ่า" ซึ่งบรรยายการที่จาเซนเริ่มใช้กลยุทธ์อย่างโหดร้ายต่อชาวบ้านและฆาตกรที่ฆ่าคนที่ตนรักได้อย่างตรงที่สุด อย่างไรก็ดี คำว่า caed ยังเป็นคำภาษา Welsh ที่แปลได้ว่า การต่อสู้ อีกด้วย
หนังสือการ์ตูน Star Wars Legacy ฉบับที่ 18: Claws of the Dragon ตอนที่ 5 มีการกล่าวถึงชื่อ Darth Caedus ผิดไปเป็น Darth Cadeus
จอห์น เชน (แพทย์)
จอห์น เชน (John Cheyne; 3 กุมภาพันธ์ ค.ศ. 1777 – 31 มกราคม ค.ศ. 1836) เป็นแพทย์ชาวสกอตแลนด์ เกิดที่เมืองลีธ มีบิดาที่มีชื่อเดียวกันและประกอบอาชีพแพทย์ เชนเรียนที่โรงเรียนมัธยมในเมืองลีธและเอดินบะระ ก่อนจะเรียนต่อที่มหาวิทยาลัยเอดินบะระเมื่ออายุได้ 15 ปี หลังเรียนจบ เชนทำงานเป็นศัลยแพทย์ในกองทัพและเข้าร่วมในยุทธการที่เนินวินเนการ์ ก่อนจะกลับไปทำงานกับบิดา สิบปีต่อมา เชนย้ายไปอยู่ที่เมืองดับลินและทำงานที่โรงพยาบาลมีธ พร้อมทั้งเป็นอาจารย์สอนวิชาการแพทย์ในสนามรบ เขาเกษียณตนเองในปี ค.ศ. 1831 และเสียชีวิตที่เมืองเชอร์ริงตันในปี ค.ศ. 1836
เชนมีผลงานที่สำคัญคือ ร่วมกับวิลเลียม สโตกส์อธิบายการหายใจเชน–สโตกส์ ซึ่งเป็นการหายใจที่ผิดปกติ โดยผู้ป่วยจะหายใจลึกและเร็ว ตามด้วยหายใจช้าลงจนอาจหยุดหายใจ
โอเพนออฟฟิศดอตอ็อก
โอเพนออฟฟิศดอตอ็อก (OpenOffice.org ย่อว่า OO.o หรือ OOo) เป็นชุดซอฟต์แวร์สำนักงานที่ทำงานบนหลายระบบปฏิบัติการ เผยแพร่ในรูปแบบซอฟต์แวร์เสรี เขียนขึ้นโดยใช้ชุดเครื่องมือส่วนต่อประสานกราฟิกของตัวเอง รองรับรูปแบบโอเพนด็อกคิวเมนต์ (ODF) ซึ่งเป็นมาตรฐานไอเอสโอ/ไออีซีเพื่อการแลกเปลี่ยนข้อมูล และใช้เป็นรูปแบบแฟ้มพื้นฐาน อีกทั้งยังรองรับรูปแบบเอกสารจากไมโครซอฟท์ ออฟฟิศ และอื่น ๆ กระทั่งเดือนพฤศจิกายน พ.ศ. 2552 โอเพนออฟฟิศดอตอ็อกรองรับมากกว่า 110 ภาษา
โอเพนออฟฟิศดอตอ็อกพัฒนาต่อยอดมาจากสตาร์ออฟฟิศ (StarOffice) ซอฟต์แวร์สำนักงานจากสตาร์วิชัน (StarVision) ซึ่งภายหลังถูกควบกิจการโดยซัน ไมโครซิสเต็มส์ เมื่อเดือนสิงหาคม พ.ศ. 2542 รหัสต้นฉบับของชุดซอฟต์แวร์นี้เผยแพร่เมื่อเดือนกรกฎาคม พ.ศ. 2543 ด้วยจุดประสงค์เพื่อช่วงชิงส่วนแบ่งตลาดจากไมโครซอฟท์ ออฟฟิศ โดยเพิ่มทางเลือกเสรีต่อผู้ใช้และผู้พัฒนา รุ่นหลัง ๆ ของสตาร์ออฟฟิศจะใช้โอเพนออฟฟิศดอตอ็อกเป็นพื้นฐานแทน และเพิ่มองค์ประกอบที่เป็นกรรมสิทธิ์ของสตาร์ออฟฟิศ
ซอฟต์แวร์และโครงการนี้อาจเรียกอย่างไม่เป็นทางการว่า โอเพนออฟฟิศ แต่ชื่อนี้เป็นเครื่องหมายการค้าของบริษัทในเนเธอร์แลนด์ ซึ่งก่อตั้งโดย Wouter Hanegraaff และมีการใช้ชื่อนี้ในออเรนจ์สหราชอาณาจักรอีกเช่นกัน จึงทำให้โครงการนี้ต้องใช้ชื่อว่า โอเพนออฟฟิศดอตอ็อก เป็นชื่อทางการ
ในประเทศไทย เคยมีการนำ โอเพนออฟฟิศดอตอ็อกมาพัฒนาต่อเพื่อให้ใช้งานภาษาไทยได้ โดยสองตัวหลักที่เป็นที่รู้จักกันในวงกว้าง คือ ปลาดาวออฟฟิศ ที่สนับสนุนโดย ซัน ไมโครซิสเต็มส์ (ประเทศไทย) และ ออฟฟิศทะเล ที่พัฒนาโดยเนคเทค
ประวัติ
ในปีค.ศ. 1999 ซันไมโครซิสเต็มส์ได้ซื้อซอฟต์แวร์ สตาร์ออฟฟิศ จากบริษัทซอฟต์แวร์ของเยอรมนีชื่อ สตาร์ดิวิชัน ซันได้อนุญาตให้ใช้สตาร์ออฟฟิศ เวอร์ชัน 5.2 ได้โดยไม่มีค่าใช้จ่าย ในปีค.ศ. 2000 ซันได้เผยแพร่ซอร์สโค้ดของสตาร์ออฟฟิศภายใต้สัญญาอนุญาต LGPL และ Sun Industry Standards Source License (SISSL) เพื่อจะสร้างชุมชนโอเพนซอร์ส โครงการใหม่ที่ตั้งขึ้นมีชื่อว่า OpenOffice.org เว็บไซต์ของโอเพนออฟฟิศดอตอ็อกเริ่มเปิดใช้งานในเดือนตุลาคม ปี 2000 โอเพนออฟฟิศดอตอ็อก 1.0 เปิดตัวในเดือนพฤษภาคม ค.ศ. 2002
โอเพนออฟฟิศดอตอ็อก 3.0 เปิดตัวในเดือนตุลาคม ค.ศ. 2008 โดยสามารถเปิดเอกสารในรูปแบบ Office Open XML ได้ และรองรับรูปแบบไฟล์ OpenDocument 1.2
ซันไมโครซิสเต็มส์ยังคงทำตลาดสตาร์ออฟฟิศเป็นซอฟต์แวร์เชิงพานิชย์ โดยใช้โอเพนออฟฟิศดอตอ็อกเป็นฐาน และเพิ่มความสามารถบางอย่างเข้าไป
องคุลิมาล (ภาพยนตร์ พ.ศ. 2546)
องคุลิมาล (Angulimala) เป็นภาพยนตร์แนวชีวประวัติสัญชาติไทย ออกฉายในปี พ.ศ. 2546 มีเค้าโครงเรื่องมาจากชีวประวัติของพระองคุลีมาลเถระ พระเถระองค์หนึ่งแห่งพระพุทธศาสนา กำกับภาพยนตร์โดย สุเทพ ตันนิรัตน์ นำแสดงโดย ปีเตอร์ นพชัย ชัยนาม รับบท อหิงสกะ/ พระองคุลีมาล, สเตลล่า มาลูกี้ รับบท นันทา, จอห์น รัตนเวโรจน์ รับบท วิกูล, อลิสา ขจรไชยกุล รับบท นางมันตานี จอมโจรองคุลิมาล ผู้ได้รับคำสั่งจากอาจารย์ให้มาฆ่าคนและตัดนิ้วให้ครบ 1,000 คน แล้วจะบรรลุวิชาขั้นสูงสุด จนต่อมา พระพุทธเจ้า ได้เสด็จมาโปรดจนองคุลีมาลดวงตาเห็นธรรม และได้เข้ามาบวชเป็นพระสงฆ์ในพระพุทธศาสนา
เนื้อเรื่องย่อ
ณ ดินแดนชมพูทวีป เมื่อสองพันห้าร้อยกว่าปีที่ผ่านมา อหิงสกะ ได้ถือกำเนิดขึ้นในวรรณะพราหมณ์ ซึ่งถือเป็นวรรณะชั้นสูงสุดของผู้มีบุญ แต่ชะตาของทารกกลับถูกสวรรค์ลิขิตไว้ว่า เมื่อเติบโตขึ้นจะกลายเป็นมหาโจร สนองคืนผู้มีคุณด้วยความตาย เพราะเชื่อในลิขิตแห่งฟ้า บิดาจึงส่งอหิงสกะไปร่ำเรียนวิชชากับสำนักทิศาปาโมกข์แห่งเมืองตักกสิลา แต่ฝ่ายมารดากลับมุ่งหวังว่า สาติพราหมณ์ ผู้เป็นเจ้าสำนักทิศาปาโมกข์ จะสามารถช่วยนำพาให้อหิงสกะหลุดพ้นไปจากปัญหาทางโลกย์ได้
ชีวิตของอหิงสกะที่สงบเงียบเริ่มผันแปรไปในคืนวันวิวาห์ของสาติพราหมณ์กับเจ้าสาวคนใหม่นามว่า นันทาพราหมณี สาติได้พบความลับว่าภรรยาคนใหม่นี้ ที่แท้จริงเป็นจัณฑาลจึงคิดหาทางกำจัดนันทา แต่กลับถูกอหิงสกะช่วยเหลือไว้ สาติจึงกล่าวหาว่าอหิงสกะฉุดคร่านันทาไปและประกาศให้ทุกคนทราบถึงดวงชะตาของอหิงสกะที่ถูกลิขิตไว้ว่าจะต้องเป็นมหาโจร
อหิงสกะพานันทาหลบหนีเข้าไปในดินแดนศักดิ์สิทธิ์ และบนยอดเขาแห่งหนึ่งเขาก็ได้พบกับพญามาร ผู้อ้างตนว่าเป็นเทพ ณ ที่แห่งนั้น พญามารเล่าว่าในโลกนี้ยังมีคนบางพวกที่ไม่นับถือบูชาเทพบนสวรรค์ ทางที่จะปลดปล่อยให้คนเหล่านี้หายจากความหลงผิดมีเพียงวิธีเดียว ซึ่งไม่เรียกว่าการฆ่า แต่เป็นการบูชายัญคนชั่ว ถ้าเมื่อใดอหิงสกะสร้างกุศลโดยการบูชายัญชีวิตคนครบ 1000คน เมื่อนั้นผลบุญที่ก่อจะทำให้เขาบรรลุธรรม หลุดพ้นจากเวรกรรมในอดีตทั้งปวง อหิงสกะเริ่มหนทางสู่การบรรลุธรรมด้วยการเข่นฆ่าพวกโจรป่าที่ดักปล้นฆ่าคนเดินทาง คนที่ลบหลู่ไม่บูชาเทพเทวดา จนสุดท้ายก็ถลำตัวไปสู่การฆ่าฟันโดยไม่เลือก เพราะเขาได้เข้าใจว่าสิ่งทั้งปวงมีแต่ความทุกข์ การที่เขาฆ่าคนจึงเป็นการปลดปล่อยคนเหล่านั้นให้พ้นทุกข์
นันทาพยายามคัดค้านมิให้อหิงสกะฆ่าคน แต่อหิงสกะมั่นใจว่าสิ่งที่ตนทำเป็นสิ่งที่ถูกต้อง เพราะยิ่งฆ่าคนดวงจิตของเขาก็มีพลังมากขึ้น และในช่วงนั้นเองอหิงสกะก็ได้ค้นพบความจริงเกี่ยวกับพญามารว่ามิใช่เทพดังอ้าง เขาได้ปราบพญามารลง ตั้งแต่นั้นอหิงสกะจึงหันมาบูชาแต่เพียงดวงจิตของตนเอง โดยเขาได้นำนิ้วของคนที่ถูกฆ่าตายมาร้อยเป็นพวงมาลาคล้องคอ อันเป็นที่มาของชื่อมหาโจรนาม องคุลิมาล
เมื่อใกล้จะฆ่าคนครบ 1000 คนแล้ว อหิงสกะหารู้ไม่ว่าเหยื่อรายสุดท้ายที่ตนกำลังจะปลิดชีพนั้น คือ มารดาของตนเอง และขณะที่อหิงสกะจะยิงศรไปสังหารผู้เป็นมารดานั้นก็ถูกขัดขวางโดยศัตรูคนสำคัญ นั่นคือ ศาสดาผู้ยิ่งใหญ่ หรือ พระพุทธเจ้า อหิงสกะจึงวิ่งไล่ตามไปเพื่อฆ่า วิ่งไปเพื่อจะได้พบความสำเร็จที่ตนมุ่งมั่นมานานแสนนาน อหิงสกะหารู้ไม่ว่าการไล่ตามพระพุทธเจ้าในครั้งนั้น เขาได้ก้าวเข้าไปสู่หนทางที่จะนำไปสู่ความสุขสว่าง ทางที่จะทำให้เขามองเห็นความหลงผิดทั้งปวง และทางที่มารดาของเขาใฝ่ฝันให้เขาก้าวไปเพื่อบรรลุสิ่งอันประเสริฐสูงสุดของมนุษย์ นั่นก็คือ นิพพาน
วิกตอเรียส์ซีเคร็ตแฟชันโชว์
วิกตอเรียส์ซีเคร็ตแฟชั่นโชว์ (Victoria's Secret Fashion Show) เป็นงานแสดงแฟชั่นโชว์ประจำปีของแบรนด์ชุดชั้นในวิกตอเรียส์ซีเคร็ต เพื่อเป็นการใช้โปรโมตสินค้า โดยมีนางแบบชื่อดังจากทั่วโลกมาร่วมเดินแบบ อย่างนางฟ้าวิกตอเรียส์ซีเคร็ตในปัจจุบัน คือ กันดิส สวาเนปุล, แจสมิน ทุกส์, โจเซฟีน สไครเวอร์, ซารา ซังไปยู, เทย์เลอร์ ฮิลล์, โรเม สไตรด์, ไลส์ รีเบย์รู, สเตลลา แม็กซ์เวลล์, บอร์บอรอ ป็อลวิน, อเลซินา แกรแฮม, ลีโอมี แอนเดอร์สัน และเกรซ เอลิซาเบธ
สถานีโทรทัศน์ของอเมริกันออกอากาศรายการนี้ในช่วงไพรม์ไทม์ โชว์ครั้งแรกจัดขึ้นก่อนวันวาเลนไทน์ในปี ค.ศ. 1990 เพื่อโปรโมตให้กับแบรนด์ในช่วงเทศกาล แต่ไม่ได้ถูกออกอากาศทางสถานีโทรทัศน์ของประเทศ ในปี ค.ศ. 1999 และปี ค.ศ. 2000 แต่ได้ออกอากาศบนอินเทอร์เน็ต จุดเริ่มต้นในปี ค.ศ. 2001 การจัดการแสดงได้ถูกย้ายไปออกอากาศก่อนช่วงเทศกาลวันหยุดคริสต์มาส นอกจากปี ค.ศ. 2001 การแสดงก็ได้ออกอากาศบนสถานีโทรทัศน์เอบีซี ถึงแม้ว่าในปีถัด ๆ มา จะถูกถ่ายทอดสดทางสถานีโทรทัศน์ซีบีเอส การแสดงได้จัดขึ้นที่สถานที่ต่าง ๆ ในเมืองต่าง ๆ รวมทั้งไมแอมี ลอสแอนเจลิส กาน ปารีส และ ลอนดอน การโชว์ในสี่ครั้งแรกจะจัดที่พลาซ่าโฮเต็ลในนครนิวยอร์ก แต่เนื่องจากเป็นงานถ่ายทอดสดทางสถานีโทรทัศน์ จึงมักจัดขึ้นเป็นประจำที่ 69th Regiment Armory ในนครนิวยอร์ก
การแสดงแฟชั่นโชว์มักจะจัดอย่างหรูหรา กับชุดชั้นในที่ออกแบบให้ประณีต และเพลงที่แตกต่างกันจากนักร้องชั้นนำของโลก และการออกแบบตามธีมต่าง ๆ ที่แสดงโชว์ การแสดงนี้มักดึงดูดผู้ชมที่มีชื่อเสียงและนักบันเทิงหลายคน รวมถึงนักแสดงในทุก ๆ ปี ในแต่ละปีมีนางแบบชั้นนำของโลกยี่สิบถึงสี่สิบคน มาร่วมเดินแบบโชว์ รวมถึงนางแบบที่เซ็นสัญญากับบริษัท ซึ่งรู้จักกันในนามของ วิกตอเรียส์ซีเคร็ตแองเจิล ซึ่งจะช่วยโปรโมตงานและสินค้า ปีกนางฟ้ายักษ์ที่สวมใส่โดยนางแบบ ตลอดจนปีกอื่น ๆ ในรูปแบบต่าง ๆ และขนาด เช่น ปีกผีเสื้อ ปีกขนนกยูง หรือ ปีกปีศาจ ก็ได้กลายเป็นสัญลักษณ์ของแบรนด์วิกตอเรียส์ซีเคร็ต
1995 – 2005
มหกรรมการแสดงแฟชั่นโชว์ครั้งแรกเกิดขึ้นเมื่อสเตฟานี ซีมัวร์ เป็นคนเสนอ และจัดขึ้นที่พลาซาโฮเต็ลในนครนิวยอร์ก ในเดือนสิงหาคม ปี ค.ศ. 1996 การแสดงครั้งนี้ยังให้ความสำคัญกับ เบเวอร์ลีพีล และ เฟรเดอริก ฟัน เดอร์ วาล อีกด้วย
ปี ค.ศ. 1999 ระหว่าง ซูเปอร์โบวล์ ครั้งที่ 33 วิกตอเรียส์ซีเคร็ต ประกาศนับถอยหลัง 72 ชั่วโมงสำหรับการออกอากาศทางอินเทอร์เน็ตของงานวิกตอเรียส์ซีเคร็ตแฟชั่นโชว์ ซึ่งส่งผลให้มีผู้ชมบนอินเทอร์เน็ตกว่า 2 ล้านคนในรายการ. โดยการแสดงโชว์ออกอากาศบนเว็บไซต์ Broadcast.com
ในปี ค.ศ. 2001 โชว์ครั้งนี้จัดโดยรูเพิร์ต เอเวอเร็ตต์ จัดขึ้นที่นครนิวยอร์ก แต่จัดที่ไบรอันท์ปาร์คแทนพลาซ่าโฮเต็ล ในปีนั้นได้ออกอากาศบนสถานีโทรทัศน์เอบีซี มีผู้ชมนับล้านคนวิจารณ์ในด้านการโชว์  แต่การแสดงโชว์ยังคงออกอากาศในสถานีโทรทัศน์ทุก ๆ ปีต่อไป
จากปี ค.ศ. 2002 ถึงปี ค.ศ. 2005 มักถูกจัดที่เลกซิงตันอเวนิวอาร์โมรี ในนิวยอร์ก การแสดงแฟชั่นโชว์ในปี ค.ศ. 2004 ถูกยกเลิก เนื่องจากถูกการปราบปรามอย่างกว้างขวางเกี่ยวกับการรู้ถึงความไม่เหมาะสมในการออกอากาศ จากกเหตุการณ์โต้เถียงของผู้ชมซุปเปอร์โบว์ลช่วงฮาล์ฟไทม์โชว์ ครั้งที่ 38 แสดงโดยเจเน็ต แจ็กสัน และ จัสติน ทิมเบอร์เลก เหตุการณ์ในซุปเปอร์โบว์ลช่วงฮาล์ฟไทม์โชว์ ครั้งที่ 38 นั้น มาจากเต้านมข้างหนึ่งของแจ็กสันได้หลุดออกมานอกเสื้อผ้าที่เธอสวมอยู่ จากเทคนิคที่ผิดพลาดของเสื้อผ้าที่เธอสวมใส่  ทำให้ปี ค.ศ. 2005 จึงแสดงให้เห็นถึงการอำลาแฟชั่นโชว์ในทศวรรษของบริษัท
ในปี ค.ศ. 2004 การแสดงแฟชั่นโชว์โดยเหล่านางฟ้า (ไทรา แบงส์, ไฮดี คลูม, จิเซล บุนเชน, อาดรีอานา ลิมา, และ อเลสซานดรา แอมโบรซิโอ) ได้ทำโปรเจกต์ แองเจิลอครอสอเมริกาทัวร์ เป็นแคมเปญระดับเล็กสำหรับแบรนด์ที่ไปเยือนสี่เมืองใหญ่ ๆ คือ นครนิวยอร์ก ไมอามี่ ลาสเวกัส และ ลอสแอนเจลิส
2006 – 2012
ในปี ค.ศ. 2006 และ ค.ศ. 2007 ได้จัดขึ้นที่โรงละครโกดักที่ลอสแอนเจลิส เมื่อวันที่ 13 พฤศจิกายน ค.ศ. 2007 วิกตอเรียส์ซีเคร็ตแองเจิล ได้รับเกียรติให้มีดาวบน ฮอลลีวูดวอล์กออฟเฟม ซึ่งอยู่ด้านนอกของโรงละครโกดัก  ปี ค.ศ. 2007 เหล่านางฟ้า ได้ร่วมเฉลิมฉลองในงาน วันครบรอบ 25 ปี วิกตอเรียส์ซีเคร็ต บนถนนหลวงฮอลลีวูด มีเหล่านางฟ้าที่มาร่วมงาน คือ ไฮดี คลูม, อาดรีอานา ลิมา, อเลสซานดรา แอมโบรซิโอ, คาโรลินา เคอร์โควา, เซลิต้า ออแบงส์, อีซาเบล โกลาร์ต, มาริสา มิลเลอร์, และ มิแรนดา เคอร์ และคนอื่นๆที่ปรากฏในปีนั้น
ในปี ค.ศ. 2006 วิกตอเรียส์ซีเคร็ต ได้เปิดตัวแบรนด์ย่อยอย่าง PINK เป็นครั้งแรกบนรันเวย์ จัสติน ทิมเบอร์เลก ก็ได้เปิดตัวเพลงยอดนิยมของเขา ชื่อ "เซ็กซี่ แบงก์" การแสดงแฟชั่นโชว์ปีนี้ยังเป็นการเดินครั้งสุดท้ายของ จิเซล บุนเชน อีกด้วย
ปี ค.ศ. 2008 โชว์ได้จัดขึ้นที่ ฟองเตนโบล หาดไมอามี รัฐฟลอริดา อัชเชอร์ได้เปิดตัว และร้องเพลงของเขา และรันเวย์ได้ถูกการออกแบบมาพร้อมกับที่นั่งของผู้ชม
ในปี ค.ศ. 2009 แฟชั่นโชว์จัดขึ้นที่เลกซิงตันอเวนิวอาร์โมรี ในนิวยอร์ก ซึ่งเป็นที่เดียวในครั้งสุดท้ายในปี ค.ศ. 2005 โชว์ในปี ค.ศ. 2009 นั้นเริ่มค้นหานางแบบหน้าใหม่ เรียกว่า "วิกตอเรียส์ซีเคร็ต โมเดล เซิช" เพื่อค้นหาวิกตอเรียส์ซีเคร็ต "รันเวย์ แองเจิล" และได้ผู้ชนะคือ ไคย์ลี บิซัตตี
ปี ค.ศ. 2010 วิกตอเรียส์ซีเคร็ตแฟชั่นโชว์ ออกอากาศในวันที่ 30 พฤศจิกายน ค.ศ. 2010 บนสถานีโทรทัศน์ซีบีเอส และโดยการแสดงที่น่าสนใจคือมี เคที เพร์รี และ เอค่อน ร่วมเวที  มีการโปรโมตโฆษณาให้ริมฝีปากเป็นจุดเด่น  และเคที เพร์รีได้ร้องเพลง "ไฟร์เวิร์ก"  ตั้งแต่ปี ค.ศ. 2010 มีนางแบบร่วมในการเดินถึง 152 คน
ในปี ค.ศ. 2011 คานเย เวสต์ ก็ได้กลับมาร้องเพลงของเขาในชื่อ "สตรองเกอร์" กับการเสียชีวิตของแม่เขาในสี่ปีก่อน เขายังพูดอีกด้วยว่า: "ในปี ค.ศ. 2007 ฉันควรจะแสดงเพลงนี้ในรายการนี้ และฉันสูญเสียซูเปอร์ฮีโร่ของฉัน ตอนนี้เธอคือสุดยอดนางฟ้าของฉัน"
ในปี ค.ศ. 2012 ชุดที่สวมโดยนางแบบที่ชื่อว่า คาร์ลี คลอสส์ มันชวนให้นึกถึงเครื่องแต่งกายชาวอเมริกันพื้นเมือง จึงเกิดจุดการโต้เถียงเนื่องจาก มองว่าเป็นการทำลายภาพลักษณ์ของชาวพื้นเมืองอเมริกัน วิกตอเรียส์ซีเคร็ตได้แถลงคำขอโทษหลังจากนั้นไม่นานพวกเขาบอกว่าจะลบโฆษณาและงดออกอากาศในอนาคต คลอสส์ขอโทษแฟนคลับในบัญชีทวิตเตอร์ส่วนตัว และพร้อมที่จะสนับสนุนการงดออกอากาศชุดที่เธอสวมใส่
2013 – ปัจจุบัน
ในปี ค.ศ. 2013 วิกตอเรียส์ซีเคร็ตแฟชั่นโชว์ปีนี้ มีนักร้องมาร่วมอย่าง เทย์เลอร์ สวิฟต์, อะเกรทบิ๊กเวิลด์, นีออน จูเกิล และ ฟอลล์เอาต์บอย เทย์เลอร์ สวิฟต์ ได้โชว์ร้องเพลง "ไอนูว์ยูเวอร์ทรับเบิล" อะเกรทบิ๊กเวิลด์ ได้แสดงร้องเพลง "เซย์ซัมติ้ง" นักร้องอังกฤษอย่าง นีออน จูเกิล ก็โชว์เพลง "ทรับเบิล" และ ฟอลล์เอาต์บอย ร่วมร้องกับ เทย์เลอร์ สวิฟต์ ในเพลง "มายซองส์โนววอสยูดิสอินเดอะดาร์ก" และโชว์ปิดท้ายด้วยเพลง "เดอะ ฟีนิกส์"
ในปี ค.ศ. 2014 วิกตอเรียส์ซีเคร็ตแฟชั่นโชว์ มีการเชิญนักร้องชื่อดังอย่าง เทย์เลอร์ สวิฟต์ อีกครั้ง ทำให้เธอมาร่วมโชว์ถึงสองปีซ้อน, เอ็ด ชีแรน, อะรีอานา กรานเด และ โฮเซีย เทย์เลอร์ สวิฟต์ ร้องเพลง "แบลงก์สเปซ" และเพลง "สไตล์" ส่วนเอ็ด ชีแรน ได้ร้องเพลง "ทิงกิงเอาต์ลาวด์" อะรีอานา กรานเด ได้ร้องเพลง "เลิฟมีฮาเดอร์" "แบงแบง" "เบรกฟรี" และเพลง "ทรับเบิล" โฮเซียได้ร้องเพลง "เทคมีทูเคิช" ระหว่างการแสดง อะรีอานา ได้ไปโดนปีกของนางแบบโดยไม่ได้ตั้งใจอีกด้วย
ในปี ค.ศ. 2019 วิกตอเรียส์ซีเคร็ตแฟชั่นโชว์ไม่ได้ถูกจัดขึ้น โดยผู้ชมมีแนวโน้มที่ลดลงเรื่อย ๆ ในทุกปี วิกตอเรียส์ซีเคร็ตแฟชั่นโชว์ในปี ค.ศ. 2017 ผู้ชม 4.98 ล้านคน ในปี ค.ศ. 2018 ลดลงเหลือเพียง 3.27 ล้านคน ทำให้ทางฝ่ายบริหารต้องการที่จะทบทวนการจัดวิกตอเรียส์ซีเคร็ตแฟชั่นโชว์ใหม่
บทวิจารณ์
การออกอากาศทางบนอินเทอร์เน็ตก่อนหน้านี้ถูกวิพากษ์วิจารณ์ว่าเป็นการเชื่อมต่อที่ไม่ดี และผู้ใช้ได้รับชมวีดีโอที่คุณภาพต่ำ นักวิจารณ์คนหนึ่งจากเดอะนิวยอร์กไทมส์สกล่าวถึงประสบการณ์จากการรับชมการออกอากาศบนอินเทอร์เน็ตในช่วงศตวรรษที่ 20 เขารู้สึกว่ากำลัง "ดูระบำเปลืองผ้าผ่านรูกุญแจ".
นักวิจารณ์บางคนได้อธิบายถึงการออกอากาศทางโทรทัศน์ในศตวรรษที่ 21 ว่าเป็นการลามกอนาจาร ขณะที่คนอื่นๆ อธิบายว่าเป็น "การพาณิชย์ในเชิงพาณิชย์" และการโฆษณาแบบอินฟอร์มเมอร์เชียล คณะกรรมการการสื่อสารรัฐบาลกลาง หรือเอฟซีซี ถูกร้องเรียนเรื่องนี้เป็นประจำทุกปี หลังจากออกอากาศในปี ค.ศ. 2001 อ้างถึงการแก้ไขครั้งแรกและระบุว่า "เรื่องที่เกี่ยวกับทางเพศหรืออวัยวะอื่นๆ ในลักษณะที่ไม่เหมาะสม ตามมาตรฐานชุมชนร่วมสมัยสำหรับสื่อออกอากาศ" จะไม่ได้ถูกออกอากาศ ช่วงเริ่มต้นในปี ค.ศ. 2001 ทำให้สถานีโทรทัศน์ช่องเอบีซี ต้องเบลอในส่วนของชุดชั้นในสตรีของนางแบบ การกระทำดังกล่าวทำให้ผ่านมาตรฐานและแนวทางปฏิบัติด้านการออกอากาศ และถูกตั้งเรตระดับที่ TV-14  ในปี ค.ศ. 2002 องค์การสตรีแห่งชาติ ได้ออกมาประท้วง พร้อมกล่าวว่า "นี้คือสื่อลามกในเชิงพาณิชย์" พวกเขาเข้าร่วมประท้วงโดยสภาผู้ปกครองโทรทัศน์ และองค์กรตรวจสอบอื่นๆ ซีบีเอสจึงจัดเรตให้อยู่ระดับที่ TV-14 ซึ่งเป็นคำเตือนว่าการแสดงอาจมีเนื้อหาที่ไม่เหมาะสมสำหรับเด็กที่มีอายุต่ำกว่า 14 ปี อย่างไรก็ตาม บริษัทในเครือบางแห่งได้เลือกที่จะไม่ออกอากาศรายการในช่วงหลายปีที่ผ่านมา รวมถึงบริษัทในเครือฟิชเชอร์บรอดคาสติ้งในรัฐไอดาโฮ ในปี ค.ศ. 2009 สมาคมคุณธรรมอเมริกันได้ส่งจดหมายอีเมล์ ถึงสปอนเซอร์ของวิกตอเรียส์ซีเคร็ตแฟชั่นโชว์ คือ เอทีแอนด์ที, เคเอฟซี, เน็ตฟลิกซ์, นิคอน และ รีบอค  ว่าซีบีเอสได้อธิบายเหตุการณ์นี้ว่า "ซูเปอร์โบวล์ ของแฟชั่น"
แฟนตาซีบรา
เป็นประจำในทุกๆปี ที่วิกตอเรียส์ซีเคร็ตจะเลือกหนึ่งในนางฟ้าให้สวมใส่ "แฟนตาซีบรา" ซึ่งเป็นบราที่ทำจากอัญมณีต่างๆ ซึ่งแต่เดิมแฟนตาซีบราถูกผลิตขึ้นเพื่อถ่ายโฆษณาลงในแคตตาล็อกของวิกตอเรียส์ซีเคร็ตเพียงเท่านั้น แต่ว่าตั้งแต่ปี ค.ศ. 2001 เป็นต้นมา แฟนตาซีบราก็ได้ถูกนำมาเป็นส่วนหนึ่งของวิกตอเรียส์ซีเคร็ตแฟชั่นโชว์ด้วย โดยก่อนที่จะถึงวิกตอเรียส์ซีเคร็ตแฟชั่นโชว์ในแต่ละปี วิกตอเรียส์ซีเคร็ตจะร่วมมือกับแบรนด์หรือนักออกแบบอัญมณีที่มีชื่อเสียง เพื่อทำการผลิตแฟนตาซีบรา ที่จะนำไปเป็นไฮไลท์สำคัญในแฟชั่นโชว์ของปีนั้นๆ
ในปี ค.ศ. 2000 แฟนตาซีบราประจำปีนี้มีชื่อว่า Red Hot Fantasy Bra ได้รับการบันทึกไว้ในหนังสือบันทึกสถิติโลกกินเนสส์ว่าเป็นชุดชั้นในที่แพงที่สุดในโลกเท่าที่เคยมีมา โดยมีราคาอยู่ที่ 15 ล้านดอลลาร์สหรัฐ ผู้ที่ได้รับเลือกให้สวมใส่คือ จิเซล บุนเชน
ในปี ค.ศ. 2014 เป็นครั้งแรกในประวัติศาสตร์ของวิกตอเรียส์ซีเคร็ตที่มีการผลิตแฟนตาซีบราออกมา 2 ชุด มีชื่อว่า Dream Angels Fantasy Bras โดยมีผู้ที่ได้รับเลือกให้สวมใส่ 2 คน คือ อาดรียานา ลีมา และอาเลซังดรา อังบรอซียู
คิม จ็อง-อิล
คิม จ็อง-อิล  มีชื่อเมื่อแรกเกิดว่า ยูริ อีร์เซโนวิช คิม/Юрий Ирсенович Ким (ตามบันทึกโซเวียต)    (16 กุมภาพันธ์ ค.ศ. 1941/2 – 17 ธันวาคม ค.ศ. 2011 ) อดีตผู้นำสูงสุดของสาธารณรัฐประชาธิปไตยประชาชนเกาหลี (เกาหลีเหนือ) เขาเป็นเลขาธิการพรรคกรรมกรเกาหลี ซึ่งเป็นพรรครัฐบาลตั้งแต่ ค.ศ. 1948, ประธานคณะกรรมาธิการป้องกันประเทศแห่งเกาหลีเหนือ และผู้บัญชาการกองทัพประชาชนเกาหลีสูงสุด ซึ่งเป็นกองทัพขนาดใหญ่ที่สุดอันดับสี่ของโลก
แรกเกิด
รายละเอียดเกี่ยวกับการเกิดของคิม จ็อง-อิลแตกต่างกันไปตามแหล่งข้อมูล บันทึกโซเวียตแสดงให้เห็นว่าเขาเกิดในหมู่บ้านวยัตสโคเย (Vyatskoye) ดินแดนฮาบารอฟสค์ (Khabarovsk) สหภาพโซเวียต เมื่อค.ศ. 1941 มีชื่อเมื่อแรกเกิดว่า ยูริ อีร์เซโนวิช คิม (Yuri Irsenovich Kim; รัสเซีย: Юрий Ирсенович Ким) เป็นบุตรชายคนโตคนแรกของนายคิม อิล-ซ็อง กับนางคิม จ็อง-ซุก  คิม อิล-ซ็อง ผู้เป็นบิดา ในขณะนั้นดำรงตำแหน่งเป็นผู้บัญชาการกองพันที่ 1 แห่งกองพลน้อยโซเวียตที่ 88 อันประกอบด้วยชาวจีนและเกาหลีพลัดถิ่น แห่งกองทัพแดง (Red Army) ของสหภาพโซเวียต เพื่อต่อสู้กับการรุกรานแมนจูเรียของจักรวรรดิญี่ปุ่น ในช่วงสงครามจีน-ญี่ปุ่นครั้งที่ 2 (Second Sino-Japanese War) คิม จ็อง-อิล มีน้องชายมารดาเดียวกันอีกหนึ่งคนคือ คิม มัน-อิล  หรือ คิม ชูรา (Kim Sura; ) เกิดเมื่อปีค.ศ. 1944 และน้องสาวหนึ่งคนคือ คิม กยอง-ฮี
ชีวประวัติอย่างเป็นทางการของคิม จ็อง-อิล ซึ่งแต่งโดยรัฐบาลเกาหลีเหนือในสมัยต่อมา ระบุว่าเขาเกิดในค่ายทหารลับบนภูเขาแพกตู (Baekdu Mountains) ในเกาหลีของญี่ปุ่น จังหวัดรยังกัง ประเทศเกาหลีเหนือในปัจจุบัน เมื่อวันที่ 16 กุมภาพันธ์ ค.ศ. 1942 นักชีวประวัติทางการอ้างว่า การเกิดของเขาที่ภูเขาแพกตูมีลางบอกเหตุเป็นนกนางแอ่น และป่าวประกาศโดยการปรากฏขึ้นของรุ้งกินน้ำสองสายเหนือยอดเขาและดาวดวงใหม่ในสรวงสวรรค์
การศึกษา
ตามชีวประวัติอย่างเป็นทางการ คิมสำเร็จการศึกษาขั้นพื้นฐานระหว่างเดือนกันยายน ค.ศ. 1950 และสิงหาคม ค.ศ. 1960 ในกรุงเปียงยาง ซึ่งขัดแย้งกับนักวิชาการต่างชาติ ซึ่งเชื่อว่าเขาน่าจะได้รับการศึกษาช่วงต้นในสาธารณรัฐประชาชนจีนมากกว่า เพื่อประกันความปลอดภัยของเขาระหว่างสงครามเกาหลี
ตลอดการศึกษาในโรงเรียน คิมเกี่ยวข้องกับการเมืองอยู่เสมอ เขาเข้าร่วมในสหภาพเด็ก และสันนิบาติเยาวชนประชาธิปไตยแห่งเกาหลีเหนือ เข้าร่วมในกลุ่มศึกษาทฤษฎีการเมืองมากซิสต์และวรรณกรรมอื่น ๆ ในเดือนกันยายน ค.ศ. 1957 เขาเป็นรองประธานสาขาสันนิบาติเยาวชนประชาธิปไตยของโรงเรียนมัธยมต้น เขาดำเนินตามโครงการต่อต้านการถือพวกพ้องและพยายามกระตุ้นการศึกษาอุดมการณ์ที่ยิ่งใหญ่ขึ้นในบรรดาเพื่อนร่วมชั้นของเขา
คิมยังกล่าวกันว่าได้รับการศึกษาภาษาอังกฤษที่มหาวิทยาลัยมอลตาในช่วงต้นคริสต์ทศวรรษ 1970 ช่วงวันหยุดที่ไม่บ่อยครั้งนักในมอลตาในฐานะแขกของนายกรัฐมนตรีดอม มินทอฟฟ์
หลังจากที่มารดาของคิม จ็อง-อิล เสียชีวิตไป คิม อิล-ซ็อง ผู้เป็นบิดาได้สมรสใหม่กับนางคิม ซ็อง-แอ จากการสมรสครั้งใหม่ของบิดา คิม จ็อง-อิล มีน้องชายต่างมารดาอีกสองคน หนึ่งในนั้นคือ คิม พย็อง-อิล ( ตั้งตามชื่อน้องชายที่จมน้ำเสียชีวิตของคิม จ็อง-อิล) นับแต่ ค.ศ. 1988 คิม พย็อง-อิลได้รับราชการในสถานทูตเกาหลีเหนือหลายแห่งในยุโรปและปัจจุบันเป็นเอกอัครราชทูตเกาหลีเหนือประจำโปแลนด์ นักวิจารณ์ต่างประเทศสงสัยว่าคิม พยองอิลถูกบิดาส่งไปรับตำแหน่งห่างไกลเหล่านี้เพื่อป้องกันการแก่งแย่งอำนาจระหว่างบุตรชายทั้งสอง
สิทธิธรรมชาติและสิทธิทางกฎหมาย
สิทธิทางกฎหมาย (บางครั้งเรียกสิทธิพลเมือง) คือสิทธิที่ถ่ายทอดมาจากระบบการปกครองเฉพาะอย่าง และถูกกำหนดลงในบทบัญญัติบางรูปแบบ เช่น กฎหมาย จารีต หรือความเชื่อ ในขณะที่สิทธิธรรมชาติ (บางครั้งเรียก จริยสิทธิ์ หรือ สิทธิอันมิอาจเพิกถอนได้) เป็นสิทธิที่ไม่ได้เกิดขึ้นจากกฎหมาย จารีต หรือความเชื่อของสังคมหรือการปกครองใด สิทธิธรรมชาติจึงจำเป็นต้องเป็นเรื่องสากล ในขณะที่สิทธิทางกฎหมายนั้นสัมพันธ์กับการเมืองและวัฒนธรรม
คิม จ็อง-อิล
สมาชิกเปรซิเดียมและเลขาธิการพรรค (1980–1984)
วันที่ 24 ธันวาคม ค.ศ. 1991 คิมได้รับแต่งตั้งเป็นผู้บัญชาการทหารสูงสุดของกองทัพเกาหลีเหนือ เนื่องจากกองทัพเป็นรากฐานอำนาจที่แท้จริงในเกาหลีเหนือ นี่จึงเป็นก้าวสำคัญ รัฐมนตรีกลาโหม โอ จิน-อู หนึ่งในผู้ใต้บัญชาที่ภักดีที่สุดของคิม อิล-ซ็อง วางแผนการยอมรับของคิม จ็อง-อิลโดยกองทัพว่าเป็นผู้นำคนต่อไปของเกาหลีเหนือ แม้เขาจะไม่ได้รับราชการทหารก็ตาม อีกหนึ่งผู้สมัครในตำแหน่งผู้นำที่เป็นไปได้ นายกรัฐมนตรีคิม อิล (ไม่ได้เป็นเครือญาติ) ถูกถอดจากตำแหน่งใน ค.ศ. 1976 ใน ค.ศ. 1992 คิม อิล-ซ็องแถลงต่อสาธารณะว่าบุตรชายเป็นผู้รับผิดชอบกิจการภายในทั้งหมดในสาธารณรัฐประชาธิปไตยประชาชน
สิทธิธรรมชาติและสิทธิทางกฎหมาย
Unveräußerliches Gut
คิม จ็อง-อิล
สมาชิกเปรซิเดียมและเลขาธิการพรรค (1980–1984)
ตามข้อมูลของผู้แปรพักตร์ ฮวาง จางยอบ ระบบรัฐบาลเกาหลีเหนือได้รวมอำนาจเข้าสู่ศูนย์กลางและเป็นเอกาธิปไตยมากขึ้นในช่วงคริสต์ทศวรรษ 1980 และ 1990 ภายใต้คิม จ็อง-อิลกว่าที่เคยเป็นในสมัยบิดาของเขา ฮวางอธิบายตัวอย่างหนึ่งว่า แม้คิม อิล-ซ็องจะกำหนดให้รัฐมนตรีภักดีต่อเขา แต่เขายังมองหาคำแนะนำระหว่างการตัดสินใจ แต่คิม จ็อง-อิลต้องการการเชื่อฟังอย่างสมบูรณ์และความตกลงจากรัฐมนตรีและเจ้าหน้าที่พรรคโดยไม่ต้องการคำแนะนำหรือการประนีประนอม และเขามองความเห็นต่างเพียงเล็กน้อยใด ๆ จากความคิดของเขาว่าเป็นสัญญาณถึงความไม่ภักดี ตามข้อมูลของฮวาง คิม จ็อง-อิลกำหนดทุกเรื่องด้วยตัวเองแม้รายละเอียดเล็กน้อยของกิจการรัฐ เช่น ขนาดของบ้านสำหรับเลขาธิการพรรคและการส่งของขวัญไปให้ผู้ใต้บัญชาของเขา
เกาหลีใต้กล่าวโทษคิมว่าสั่งการเหตุระเบิดในย่างกุ้ง ประเทศพม่า ในวันที่ 9 ตุลาคม ค.ศ. 1983 ซึ่งคร่าชีวิตเจ้าหน้าที่เกาหลีใต้ที่ไปเยือน 17 คน รวมทั้งสมาชิกรัฐมนตรีสี่คน และอีกครั้งในวันที่ 29 พฤศจิกายน ค.ศ. 1987 ซึ่งคร่าชีวิตทุกคน (115 คน)บนโคเรียนแอร์ เที่ยวบินที่ 858 เจ้าหน้าที่เกาหลีเหนือ คิม ฮย็อน ฮุย สารภาพว่าวางระเบิดไว้ในหีบของ และว่า ปฏิบัติการถูกสั่งการโดยคิม จ็อง-อิลเป็นการส่วนตัว
ใน ค.ศ. 1992 เสียงของคิม จ็อง-อิลได้รับการถ่ายทอดในเกาหลีเหนือเป็นครั้งแรกระหว่างการเดินขบวนทหารสำหรับการครบรอบปีที่ 60 ของกองทัพประชาชนเกาหลีที่จัตุรัสคิม อิล-ซ็อง ในกรุงเปียงยาง ซึ่งคิม อิล-ซ็องเข้าร่วมโดยมีคิม จ็อง-อิล ยืนข้าง หลังการสุนทรพจน์ของคิม อิล-ซ็อง และการตรวจขบวนนั้น บุตรชายของเขาขยับไปยังไมโครโฟนที่อัฒจันทร์โดยตอบการรายงานของผู้ตรวจการขบวนและกล่าวง่าย ๆ ว่า "ทหารผู้กล้าแห่งกองทัพประชาชนเกาหลีจงเจริญ!" จากนั้นทุกคนที่เป็นผู้ฟังนั้นปรบมือและผู้เข้าร่วมขบวนที่พื้นที่จัตุรัส (ซึ่งรวมทหารผ่านศึกและนายทหารของกองทัพประชาชนเกาหลี) ตะโกน "หมื่น ๆ ปี" รวมสามครั้ง
ผู้ปกครองเกาหลีเหนือ
วันที่ 8 กรกฎาคม ค.ศ. 1994 บิดาของคิม จ็อง-อิล คิม อิล-ซ็องถึงแก่อสัญกรรม ด้วยวัย 82 ปีจากอาการโรคหัวใจกำเริบ คิม จ็อง-อิลได้รับหน้าที่เป็นผู้นำในการจัดงานพิธีศพให้แก่บิดาของตน และปรับปรุงบูรณะวังสุริยะคึมซูซัน (Kumsusan Palace of the Sun) ให้เป็นที่พำนักสุดท้ายของคิม อิล-ซ็องผู้เป็นบิดา อย่างไรก็ดี คิม จ็อง-อิลใช้เวลาสามปีในการรวมอำนาจ เขารับตำแหน่งเลขาธิการพรรคแรงงานเกาหลีอย่างเป็นทางการเมื่อวันที่ 8 ตุลาคม ค.ศ. 1997 ซึ่งเป็นตำแหน่งที่ถือว่าเป็นผู้นำสูงสุดโดยปริยายของเกาหลีเหนือในขณะนั้น แต่ทว่าคิม จ็อง-อิล นั้นไม่ได้สืบทอดตำแหน่งประธานาธิบดีต่อจากคิม อิล-ซ็อง ผู้เป็นบิดา การแก้ไขรัฐธรมนูญในค.ศ. 1998 โดยสภาประชาชนสูงสุด (Supreme People's Assembly) อันเป็นองค์กรนิติบัญญัติได้ยกเลิกตำแหน่งประธานาธิบดีออกจากรัฐธรรมนูญ และยกย่องอดีตประธนานาธิบดีคิม อิล-ซ็อง ให้เป็น "ประธานาธิบดีตลอดกาล" (Eternal President) ของสาธารณรัฐ อย่างไรก็ดี อาจแย้งได้ว่าเขาได้เป็นประมุขของประเทศเมื่อเขาเป็นผู้นำพรรคแรงงาน ในประเทศคอมมิวนิสต์ส่วนใหญ่ ผู้นำพรรคเป็นบุคคลผู้ทรงอำนาจที่สุดในประเทศอย่างเป็นทางการ
การแก้ไขรัฐธรรมนูญค.ศ. 1998 ได้แบ่งอำนาจของประธานาธิบดีออกเป็นสามส่วน ประกอบกันเป็นสามเส้าของผู้นำฝ่ายบริหารของรัฐบาลเกาหลีเหนือ ได้แก่ ประธานคณะกรรมาธิการป้องกันประเทศ (Chairman of National Defence Commission) คือ นายคิม จ็อง-อิลเอง นายกรัฐมนตรี คือ นายชเว ยอง-ริม และประธานรัฐสภา คิม ยอง-นัม  แต่ละคนถืออำนาจในนามเทียบเท่ากับหนึ่งในสามของอำนาจประธานาธิบดีในระบบประธานาธิบดีในประเทศส่วนใหญ่ คิม จ็อง-อิลเป็นผู้บัญชาการกองทัพ ชเว ยอง-ริมเป็นผู้นำรัฐบาล และคิม ยอง-นัมจัดการความสัมพันธ์ระหว่างประเทศ อย่างไรก็ดี ในทางพฤตินัย คิม จ็อง-อิลดำเนินการควบคุมเด็ดขาดเหนือรัฐบาลและประเทศ แม้คิมจะไม่จำเป็นต้องเข้ารับการเลือกตั้งเพื่อรักษาตำแหน่ง เขาได้รับเลือกอย่างเป็นเอกฉันท์ไปทำหน้าที่ในสภาประชาชนสูงสุดทุกห้าปี โดยเป็นผู้แทนเขตเลือกตั้งทหาร เนื่องจากหน้าที่ปัจจุบันในฐานะผู้บัญชาการสูงสุดกองทัพประชาชนเกาหลีและประธานคณะกรรมาธิการป้องกันประเทศสาธารณรัฐประชาธิปไตยประชาชนเกาหลี
นโยบายเศรษฐกิจและการทหาร
เศรษฐกิจเกาหลีเหนือที่รัฐควบคุมประสบความยุ่งยากตลอดคริสต์ทศวรรษ 1990 อันเนื่องมาจากการบริหารจัดการผิด และนโยบายจูเช ของประธานาธิบดี คิม อิล-ซ็อง ผู้เป็นบิดา อันเป็นนโยบายพึ่งพาตนเองโดยสมบูรณ์แบบ ตัดขาดการติดต่อจากโลกภายนอกทั้งทางด้านเศรษฐกิจและการเมือง เมื่อการผลิตทางเกษตรกรรมประสบความล้มเหลวอย่างรุนแรงอันเนื่องมาจากภัยธรรมชาติ ประกอบกับการบริหารจัดการที่ดินที่ไม่ดี  จากเหตุนี้ ประกอบกับที่ดินที่สามารถเพาะปลูกได้เพียง 18% และการไม่สามารถนำเข้าสินค้าจำเป็นต่อการบำรุงอุตสาหกรรม ทำให้เกิดภาวะขาดแคลนอาหารอย่างหนักในเกาหลีเหนือ นำไปสู่ทุพภิกขภัยเกาหลีเหนือ (North Korean Famine) ในช่วงค.ศ. 1994 ถึง ค.ศ. 1998 มีชาวเกาหลีเหนือเสียชีวิตจากความอดอยากร่วมกว่า 240,000 ถึง 3,500,000 คน คิม จ็อง-อิล เข้าดำรงตำแหน่งผู้นำของเกาหลีเหนือในค.ศ. 1994 ต้องเผชิญกับปัญหาทางเศรษฐกิจและความอดอยาก รัฐบาลเกาหลีเหนือแก้ไขปัญหาอย่างขาดประสิทธิภาพ โดยการสร้างระบบกระจายอาหารสาธารณะ (Public Distribution System) แบ่งอาหารให้ประชาชนในประเทศด้วยอัตราที่ไม่เท่าเทียม ชนชั้นแรงงานอุตสาหกรรมมีอภิสิทธิ์ได้รับอาหารมากกว่าประชาชนธรรมดา คนชราและเด็ก จนกระทั่งเมื่อสหประชาชาติรับทราบถึงปัญหาทุกภิกขภัยของเกาหลีเหนือจึงมีการบริจาคอาหารเข้าช่วยเหลือประชาชนเกาหลีเหนือ มีแหล่งที่มาจากประเทศเกาหลีใต้ สาธารณรัฐประชาชนจีน และสหรัฐอเมริกาเป็นหลัก
แม้ว่าประเทศและประชาชนจะประสบปัญหาขาดแคลนอย่างหนักในขณะนั้น ค.ศ. 1995 คิม จ็อง-อิล ได้ประกาศนโยบายซ็อนกุน หรือ"ทหารมาก่อน" (Military First) คือนโยบายการใช้ทรัพยากรไปกับการพัฒนาเทคโนโลยีความก้าวหน้าทางการทหารเป็นอันดับแรก เพื่อเป็นการป้องกันประเทศเกาหลีเหนือจากการคุกคามของชาติตะวันตก ในระดับชาติ นโยบายนี้ได้มีอัตราเติบโตเป็นบวกสำหรับประเทศตั้งแต่ ค.ศ. 1996 และการนำ "การปฏิบัติเศรษฐกิจตลาดหลักเขตประเภทสังคมนิยม" ใน ค.ศ. 2002 ยังประคับประคองให้เกาหลีเหนือไม่ล่มจมแม้ต้องพึ่งพาความช่วยเหลือด้านอาหารจากต่างประเทศอย่างต่อเนื่องก็ตาม
ในความตื่นตัวจากเศรษฐกิจเสียหายรุนแรงในคริสต์ทศวรรษ 1990 รัฐบาลเริ่มอนุมัติกิจกรรมการแลกเปลี่ยนและการค้าขนาดเล็กอย่างเป็นทางการ ดังที่แดเนียล สไนเดอร์ รองผู้อำนวยการการวิจัยที่ศูนย์วิจัยเอเชีย-แปซิฟิก มหาวิทยาลัยสแตนฟอร์ด การดำเนินการอันเป็นทุนนิยมนี้ "ค่อนข้างจำกัด แต่ โดยเฉพาะอย่างยิ่งเมื่อเปรียบเทียบกับในอดีต ปัจจุบันมีตลาดที่น่าสังเกตซึ่งสร้างลักษณะคล้ายกันของระบบตลาดเสรี" ใน ค.ศ. 2002 คิม จ็อง-อิลประกาศว่า "เงินควรสามารถวัดมูลค่าของโภคภัณฑ์ทั้งหมดได้" ท่าทีต่อการปฏิรูปเศรษฐกิจของเกาหลีเหนือในสมัยของ คิม จ็อง-อิล มีลักษณะคล้ายกับการปฏิรูปเศรษฐกิจของสาธารณรัฐประชาชนจีนของเติ้ง เสี่ยวผิง ในปลายคริสต์ทศวรรษ 1980 และต้นคริสต์ทศวรรษ 1990 ระหว่างการเดินทางเยือนสาธารณรัฐประชาชนจีนใน ค.ศ. 2006 คิม จ็อง-อิลได้กล่าวแสดงความชื่นชมต่อความก้าวหน้าทางเศรษฐกิจของจีน
ลัทธิบูชาบุคคล
คิม จ็อง-อิลเป็นศูนย์กลางแห่งลัทธิบูชาบุคคลประณีตซึ่งรับต่อมาจากบิดาของเขาและผู้ก่อตั้งสาธารณรัฐประชาธิปไตยประชาชนเกาหลี คิม อิลซอง ผู้แปรพักตร์ได้รับการอ้างคำพูดว่า โรงเรียนเกาหลีเหนือยกทั้งพ่อและลูกเหมือนเทพเจ้า เขามักเป็นศูนย์กลางความสนใจตลอดชีวิตปกติในเกาหลีเหนือ ในวันคล้ายวันเกิดครบรอบ 60 ปี (ตามวันเกิดอย่างเป็นทางการ) มีการเฉลิมฉลองจำนวนมากทั่วประเทศในโอกาสนี้ ชาวเกาหลีเหนือจำนวนมากเชื่อว่าเขามีความสามารถ "เวทมนตร์" ในการ "ควบคุมลมฟ้าอากาศ" ตามอารมณ์ของเขา ใน ค.ศ. 2010 สื่อเกาหลีเหนือรายงานว่า เครื่องแต่งกายอันโดดเด่นของคิมได้เป็นกระแสแฟชั่นทั่วโลก
มุมมองหนึ่งคือว่า ลัทธิบูชาบุคคลของคิม จ็อง-อิลนั้นเป็นเพราะความเคารพคิม อิลซองหรือความกลัวการถูกลงโทษที่ไม่แสดงความเคารพเพียงอย่างเดียวเท่านั้น สื่อและแหล่งข่าวรัฐบาลนอกประเทศมักสนับสนุนมุมมองนี้  ขณะที่แหล่งข่าวเกาหลีเหนือยืนยันว่าเป็นการบูชาวีรบุรุษอย่างแท้จริง เพลง "ไม่มีมาตุภูมิหากไร้ซึ่งท่าน" ร้องโดยวงประสานเสียงของรัฐเกาหลีเหนือ เขียนขึ้นให้คิมโดยเฉพาะใน ค.ศ. 1992 และมักถ่ายทอดทางวิทยุบ่อยครั้งและจากเครื่องกระจายเสียงบนถนนแห่งเปียงยาง คนเกาหลีเหนือทราบ ทำให้ผู้คนทั่วโลกรู้ว่าเป็นโฆษณาชวนเชื่อของเกาหลีเหนือ
ความสัมพันธ์กับเกาหลีใต้
ในสมัยการปกครองของคิม จ็อง-อิล ความสัมพันธ์ระหว่างรัฐบาลเกาหลีสองประเทศพัฒนาไปในทางที่ดีขึ้นอย่างมาก อันเนื่องมาจากกระประกาศใช้นโยบาย "ตะวันฉายแสง" (Sunshine Policy; ) ของประธานาธิบดี คิม แดจุง แห่งเกาหลีใต้ในค.ศ. 1998 เพื่อพัฒนาความสัมพันธ์ระหว่าประเทศเกาหลีเหนือและใต้ โดยการรัฐบาลเกาหลีใต้ได้ให้ความช่วยเหลือทางเศรษฐกิจแก่เกาหลีเหนือ และงดเว้นการเผชิญหน้าทางการทหารระหว่างสองประเทศ หรือความพยายามใดๆที่จะรวมปรเทศเกาหลีด้วยวิธีการทางทหาร ผู้นำทั้งสองประเทศได้แก่ นายคิม จ็อง-อิลแห่งเกาหลีเหนือ และคิม แด-จุง แห่งเกาหลีใต้ พบปะร่วมประชุมสัมมนาที่นครเปียงยางในเดือนมิถุนายน ค.ศ. 2000 เพื่อหารือความร่วมมือทางเศรษฐกิจ อันเป็นเหตุการณ์ครั้งสำคัญในประวัติศาสตร์เกาหลี เนื่องจากในครั้งนั้นเป็นการพบปะกันครั้งแรกของผู้นำประเทศเกาหลีทั้งสองนับตั้งแต่สมัยสงครามเกาหลี แต่ทว่าการเจรจาไม่ประสบความสำเร็จเท่าที่ควรและนโยบายตะวันฉายแสงของนายคิมแดจุงได้รับการต่อต้านจากชาวเกาหลีใต้
รัฐบาลเกาหลีใต้ในสมัยต่อมาของประธานาธิบดี โน มู-ฮย็อน ได้พยายามที่จะสานต่อนโยบายตะวันฉายแสง โดยมีการจัดตั้งเขตเศรษฐกิจพิเศษหรือเขตปกครองพิเศษขึ้นในเกาหลีเหนือสำหรับการลงทุนและการท่องเที่ยวของชาวเกาหลีใต้ ได้แก่ เขตท่องเที่ยวเขาคึมกัง (Mount Kŭmgang Tourist Region) จังหวัดคังวอน ก่อตั้งเมื่อค.ศ. 2002 ประธานาธิบดี โน มู-ฮย็อน อนุญาตให้บริษัทเกาหลีใต้เริ่มต้นการลงทุนในเกาหลีเหนือ คิม จ็อง-อิลประกาศแผนการนำเข้าและพัฒนาเทคโนโลยีใหม่เพื่อพัฒนาอุตสาหกรรมซอฟต์แวร์ที่ยังด้อยพัฒนาของเกาหลีเหนือ ด้วยผลจากนโยบายใหม่นี้ เขตอุตสาหกรรมแคซอง (Kaesŏng Industrial Region) ถูกสร้างขึ้นใน ค.ศ. 2003 ที่เมืองแคซองห่างไปทางเหนือของเขตปลอดทหารเกาหลีไม่ไกลนัก โดยมีบริษัทเกาหลีใต้วางแผนเข้าร่วม 250 บริษัท และว่าจ้างชาวเกาหลีเหนือ 100,000 คน ภายใน ค.ศ. 2007 อย่างไรก็ดี จนถึงเดือนมีนาคม ค.ศ. 2007 เขตยังมีเพียง 21 บริษัท และว่าจ้างคนงานเกาหลีเหนือ 12,000 คน จนถึงเดือนพฤษภาคม ค.ศ. 2010 เขตได้ว่าจ้างชาวเกาหลีเหนือกว่า 40,000 คน นอกจากนี้เกาหลียังได้ทดลองจัดตั้งเขตเศรษฐกิจพิเศษขึ้นในลักษณะเดียวกับเขตเศรษฐกิจพิเศษของจีน ขึ้นที่เมืองชินอีจู (Sinŭiju Special Administrative Region) ที่พรมแดนติดกับประเทศจีน เพื่อดึงดูดการลงทุนจากประเทศจีน
วิกฤตการนิวเคลียร์เกาหลีเหนือ
รัฐบาลเกาหลีมีความพยายามที่จะพัฒนาเทคโนโลยีนิวเคลียร์เพื่อให้ในด้านการทหารและพลังงานมาตั้งแต่สมัยของประธานาธิบดีคิม อิล-ซ็อง โดยด้วยความช่วยเหลือของสหภาพโซเวียตมีการสร้างเตาปฏิกรณ์นิวเคลียร์ตัวแรกขึ้นที่ศูนย์วิจัยวิทยาศาสตร์นิวเคลียร์ย็องบย็อน (Yŏngbyŏn Nuclear Scientific Research Center) ในค.ศ. 1963 ในค.ศ. 1994 รัฐบาลเกาหลีของนายคิม จ็อง-อิล บรรลุข้อตกลงในการงดเว้นการพัฒนาอาวุธนิวเคลียร์และเกาหลีเหนือได้เข้าเป็นสมาชิกของสนธิสัญญาไม่แพร่ขยายอาวุธนิวเคลียร์ (Non-Proliferation Treaty; NPT) แลกเปลี่ยนกับความช่วยเหลือในการผลิตเครื่องปฏิกรณ์พลังงานนิวเคลียร์สองเครื่อง แต่ทว่าในค.ศ. 2002 รัฐบาลเกาหลีเหนือยอมรับว่าได้กำลังผลิตอาวุธนิวเคลียร์มาโดยตลอดแม้ว่าจะบรรลุข้อตกลงกับสหรัฐอเมริกาเมื่อ ค.ศ. 1994 ซึ่งรัฐบาลของคิม จ็อง-อิล กล่าวว่าการผลิตลับจำเป็นสำหรับจุดประสงค์ด้านความมั่นคง โดยอ้างการมีอยู่ของอาวุธนิวเคลียร์ของสหรัฐอเมริกาในเกาหลีใต้และความตึงเครียดรอบใหม่กับสหรัฐอเมริกาภายใต้ประธานาธิบดีจอร์จ ดับเบิลยู. บุช ผู้ซึ่งได้กล่าวว่าเกาหลีเหนือเป็นหนึ่งใน "อักษะแห่งความชั่วร้าย" (Axis of Evil) เกาหลีเหนือจึงถอนตัวออกจากการเป็นสมาชิกของสนธิสัญญาในค.ศ. 2003 นานาชาติประกอบด้วยห้าประเทศได้แก่ สาธารณรัฐเกาหลี (เกาหลีใต้) สหรัฐอเมริกา สาธารณรัฐประชาชนจีน ญี่ปุ่น และสหพันธรัฐรัสเซีย เข้าเปิดโต๊ะเจรจากับรัฐบาลเกาหลีเหนือเพื่อเกลี้ยกล่อมให้ยอมละทิ้งการพัฒนาระเบิดนิวเคลียร์ เรียกว่า การเจรจาหกฝ่าย (Six-party talks) แต่ไม่เป็นผลนัก
ความพยายามที่จะพัฒนาอาวุธสงครามนิวเคลียร์ ทำให้ทศวรรษแห่งความสัมพันธ์ที่ค่อนข้างดีระหว่างรัฐบาลเกาหลีทั้งสองเป็นอันต้องสิ้นสุดลง ในเดือนกันยายน ค.ศ. 2009 เกิดยุทธการแทชอง (Battle of Daecheong) เป็นการปะทะกันระหว่างเรือรบของเกาหลีเหนือและเกาหลีใต้ และเหตุการณ์จมเรือชอนัน (ROKS Cheonan sinking) เมื่อเดือนมีนาคม ค.ศ. 2010 ทำให้มีลูกเรือชาวเกาหลีใต้เสียชีวิต
ครอบครัวและชีวิตส่วนตัว
คิม จ็อง-อิล เริ่มความสัมพันธ์กับ ซ็อง ฮเย-ริม ดาราชื่อดังของเกาหลีเหนือเมื่อค.ศ. 1968 แม้ว่านางซ็อง ฮเย-ริม จะมีสามีอยู่แล้วก็ตาม นางซ็อง ฮเย-ริม ให้กำเนิดบุตรชายคนแรกแก่คิม จ็อง-อิล เมื่อค.ศ. 1970 คือ คิม จ็อง-นัม แต่ทว่าคิม จ็อง-อิล ได้ปิดบังความสัมพันธ์กับ ซ็อง ฮเย-ริม และบุตรชายคนโตจากคิม อิล-ซ็องผู้เป็นบิดา และส่งบุตรชายของตนไปฝากเลี้ยงไว้กับนางซ็อง ฮเย-รัง  ผู้เป็นพี่สาวของซ็อง ฮเย-ริม โดยที่คิม จ็อง-อิลไม่อนุญาตให้บุตรชายของตนได้รับการศึกษาที่โรงเรียนเนื่องจากเกรงว่าความสัมพันธ์จะถูกเปิดเผย
คิม จ็อง-อิลสมรสกับนางคิม ยอง-ซุก เมื่อค.ศ. 1974 ซึ่งได้ให้กำเนิดบุตรสาวคนโตคนแรกแก่คิม จ็อง-อิล คือ คิม ซอล-ซ็ง ในปีต่อมาค.ศ. 1975 คิม อิล-ซ็องผู้เป็นบิดาล่วงรู้ถึงความสัมพันธ์ของคิม จ็อง-อิล บุตรชายกับนางซ็อง ฮเย-ริม แม้ว่าซ็อง ฮเย-ริม จะไม่ได้รับสถานะเป็นภรรยาที่ถูกต้องแต่คิม จ็อง-นัม นั้นได้รับการยอมรับในฐานะบุตรชายของคิม จ็อง-อิล
จากนั้นคิม จ็อง-อิล ก็มีความสัมพันธ์กับภรรยานอกสมรสคนที่สองคือ นางโค ย็อง-ฮี ซึ่งให้กำเนิดบุตรชายคือ คิม จ็อง-ชอล  เมื่อค.ศ. 1981 และคิม จ็อง-อึน ในค.ศ. 1983 เมื่อคิม จ็อง-อิล ได้ขึ้นเป็นผู้นำของเกาหลีเหนือแล้ว ได้แต่งตั้งให้นางโค ย็อง-ฮีเป็นสตรีหมายเลขหนึ่งและหมายมั่นที่จะผลักดันให้ คิม จ็อง-นัม บุตรชายคนโตได้เป็นผู้สืบทอดตำแหน่งผู้นำเกาหลีเหนือต่อไป โดยคิม จ็อง-อิลแต่งตั้งให้บุตรชายคิม จ็อง-นัม ดำรงตำแหน่งในรัฐบาลเมื่อค.ศ. 1998 เพื่อเป็นการแสดงถึงเจตนารมณ์ที่จะให้คิม จ็อง-นัมเป็นผู้สืบทอดผู้นำเกาหลีเหนือ
แต่ทว่าเนื่องจากคิม จ็อง-นัมไม่ได้รับการศึกษาอย่างเป็นทางการจากรัฐบาลเกาหลีแต่ได้รับการศึกษาอย่างลับๆที่บ้านของนางซ็อง ฮเย-รัง ผู้ซึ่งได้หลบหนีจากเกาหลีเหนือออกไปเมื่อค.ศ. 1982 ทำให้คิม จ็อง-นัมนั้นมีความกระตือรือร้นที่จะเรียนรู้เกี่ยวกับโลกภายนอก ในค.ศ. 2001 คิม จ็อง-นัม ถูกจับกุมตัวที่ท่าอากาศยานนานาชาตินะริตะ ประเทศญี่ปุ่น ขณะกำลังลักลอบเดินทางเข้าประเทศญี่ปุ่นด้วยการปลอมตัวเป็นชาวจีนและใช้พาสปอร์ตปลอมของสาธารณรัฐโดมินิกัน เหตุการณ์นี้ทำให้คิม จ็อง-นัม สูญเสียความนิยมชมชอบจากคิม จ็อง-อิลผู้เป็นบิดา นำไปสู่การเปลี่ยนตัวผู้สืบทอดตำแหน่งไปเป็นบุตรชายคนเล็ก คือ คิม จ็อง-อึน ในที่สุด
สตรีหมายเลขหนึ่งโค ย็อง-ฮี เสียชีวิตในปีค.ศ. 2004 จากนั้นถึงเริ่มปรากฏนาง คิม อ็ก เลขานุการส่วนตัวของนายคิม จ็อง-อิล ขึ้นมาเป็นสตรีหมายเลขหนึ่งคนใหม่ ตราบจนการถึงแก่อสัญกรรมของนายคิม จ็อง-อิล ในปีค.ศ. 2011
ความเจ็บป่วยและบั้นปลายชีวิต
มีการรายงานความเจ็บป่วยของคิม จ็อง-อิล มาตั้งแต่ค.ศ. 2008 เนื่องจากในเดือนเมษายน ค.ศ. 2008 มีการวิ่งขบวนคบเพลิงของงานกีฬาโอลิมปิกฤดูร้อนผ่านกรุงเปียงยางทว่าคิม จ็อง-อิล กลับไม่ปรากฏตัวต่อสาธารณชนในงานนั้น ทำให้เป็นที่คาดการณ์ว่าคิม จ็อง-อิล อาจจะกำลังประสบปัญหาทางสุขภาพอย่างหนัก ทว่ารัฐบาลเกาหลีเหนือได้ปฏิเสธการคาดการณ์ที่ว่าคิม จ็อง-อิลนั้นกำลังมีสุขภาพที่ย่ำแย่ ศาสตราจารย์โทะชิมิซึ ชิเงะมุระ แห่งมหาวิทยาลัยวะเซะดะ กล่าวในหนังสือพิมพ์ชูคัง เง็นไดของประเทศญี่ปุ่นว่า คิม จ็อง-อิล นั้นอาจถึงแก่อสัญกรรมไปแล้วตั้งแต่ ค.ศ. 2003 เนื่องจากโรคเบาหวานแต่ทางการรัฐบาลเกาหลีเหนือจัดตัวแทนขึ้นมาสวมรอย โดยสังเกตจากลักษณะการกล่าวสุนทรพจน์ที่เปลี่ยนแปลงไปของคิม จ็อง-อิล มีการตั้งข้อสังเกตว่าการที่คิม จ็อง-อิล ล้มป่วยจนไม่สามารถบริหารประเทศได้นั้น ทำให้ผู้นำทหารระดับสูงขึ้นมามีอำนาจในการบริหารประเทศมากขึ้น เป็นผลให้นโยบายที่ผ่อนปรนของนายคิม จ็อง-อิลต่อโลกตะวันตกมีท่าทีแข็งกร้าวมากขึ้น โดยเฉพาะเรื่องวิกฤตการณ์นิวเคลียร์
ในเดือนสิงหาคม ค.ศ. 2008 หน่วยข่าวกรองของเกาหลีใต้ได้รับรายงานว่านายคิม จ็อง-อิล ล้มป่วยด้วยโรคหลอดเลือดสมอง ต้องเข้ารับการรักษาในโรงพยาบาลและได้รับกายภาพบำบัด ในเดือนพฤศจิกายน ค.ศ. 2008 รัฐบาลเกาหลีเหนือได้เผยแพร่ภาพผู้นำของตนขณะกำลังตรวจกองทัพเพื่อเป็นการตอบโต้ข่าวลือการป่วยของคิม จ็อง-อิล แม้ว่านานาชาติจะตั้งข้อกังขาถึงความเท็จจริงของรูปเหล่านั้น ในขณะที่สำนักข่าวญี่ปุ่นรายงานว่า คิม จ็อง-อิล ประสบโรคหลอดเลือดสมองเป็นครั้งที่สองในเดือนตุลาคม ค.ศ. 2008 ทำให้มีอาการอ่อนแรงแขนขาข้างซ้ายและพูดไม่ชัด ในเดือนเมษายน ค.ศ. 2009 รัฐบาลเกาหลีเหนือเผยแพร่ภาพเคลื่อนไหวคิม จ็อง-อิลกำลังตรวจโรงงานเพื่อเป็นการสยบข่าวลืออีกครั้ง และเดือนเมษายนในปีนั้นคิม จ็อง-อิลได้ปรากฏตัวต่อสาธารณชนอีกครั้งหนึ่ง
ทว่ามีการรายงานข่าวทางโทรทัศน์ในเกาหลีเหนือเมื่อวันที่ 19 ธันวาคม ค.ศ. 2011 ว่า คิม จ็อง-อิล ถึงแก่อสัญกรรมแล้วเมื่อสองวันก่อน (17 ธันวาคม) ด้วยสาเหตุทำงานมากเกินไป จนทำให้ทั้งทางร่างกายและจิตใจรับไม่ไหว คิม จ็อง-อิล ถึงแก่อสัญกรรมที่กรุงเปียงยาง มีการไว้ทุกข์เป็นเวลาสองสัปดาห์และพิธีศพมีขึ้นในวันที่ 28 ธันวาคม ศพของนายคิม จ็อง-อิล ถูกตั้งไว้ที่วังสุริยะคึมซูซัน เช่นเดียวกับคิม อิล-ซ็อง บิดา
แหล่งข้อมูลอื่น
2011
สิงโตบาร์บารี
สิงโตบาร์บารี มีอีกชื่อว่า สิงโตแอฟริกาเหนือ, สิงโตเบอร์เบอร์, สิงโตแอตลาส และ สิงโตอียิปต์ เป็นประชากร Panthera leo leo ที่สูญพันธุ์ในป่า อาศัยอยู่ในภูเขาและทะเลทรายแถบชายฝั่งบาร์บารีของแอฟริกาเหนือ จากโมร็อกโกถึงอียิปต์ จากการทบทวนบันทึกการล่าสัตว์และการสังเกตอย่างครอบคลุมเปิดเผยว่ามีกลุ่มสิงโตขนาดเล็กอาจอยู่รอดในแอลจีเรียจนกระทั่งต้นคริสต์ทศวรรษ 1960 และในโมร็อกโกจนถึงกลางคริสต์ทศวรรษ 1960 ปัจจุบัน สิงโตชนิดนี้สูญพันธุ์จากภูมิภาคนี้แล้ว สิงโตบาร์บารีเคยถือเป็นชนิดย่อยต่างหากจนถึง ค.ศ. 2017
ประวัติ
ในอดีตได้มีการจับสิงโตชนิดนี้เป็นจำนวนมากเพื่อใช้ในการต่อสู้ในยุคโรมัน
สิงโตบาร์บารีในธรรมชาติตัวสุดท้ายถูกล่าเมื่อปี ค.ศ. 1922 ในบริเวณเทือกเขาแอตลาส ในช่วงคริสต์ศตวรรษที่ 19 และต้นคริสต์ศตวรรษที่ 20 ได้มีการเลี้ยงสิงโตสายพันธุ์นี้อยู่โรงแรม หรือคณะละครสัตว์หลายแห่งในทวีปยุโรป  ในช่วงยุคกลางมีการเลี้ยงสิงโตบาร์บารี่ในบริเวณหอคอยลอนดอน ในปี ค.ศ. 1835 ได้มีการย้ายสิงโตออกจากหอคอยลอนดอนไปยังสวนสัตว์ลอนดอน โดยสิงโตบาร์บารี่ตัวที่มีชื่อเสียงที่สุด ชื่อ สุลต่าน ซึ่งอาศัยอยู่ในสวนสัตว์ลอนดอนในปี ค.ศ. 1896
ปัจจุบัน สิงโตกลุ่มที่คาดว่าน่าจะสืบเชื้อสายมาจากสิงโตบาร์บารี่มากที่สุดคือกลุ่มของสิงโตที่สวนสัตว์ในโมร็อคโค แอฟริกาเหนือ ซึ่งระบุว่าได้มาจากเทือกเขาแอตลาส และมีการทำประวัติไว้ทุกตัว ตลอดระยะเวลาหลายปี แต่จากผลตรวจดีเอ็นเอ โดย ดร.โนะบุยุกิ ยะมะกุชิ แห่งมหาวิทยาลัยออกซฟอร์ด ซึ่งนำตัวอย่างซากของสิงโตที่คาดว่าจะเป็นสิงโตบาร์บารี่จากหลายพิพิธภัณฑ์มาตรวจสอบ เทียบกับสิงโตที่คาดว่าจะเป็นสิงโตบาร์บารี่ ในสวนสัตว์หลายแห่งในทวีปยุโรป รวมทั้งสิงโตในสวนสัตว์โมรอคโคบางตัว พบว่าไม่ได้มีสิงโตตัวใดเป็น สิงโตบาร์บารี่ อย่างไรก็ตามการศึกษาครั้งนี้ไม่ได้ศึกษาถึงกลุ่มประชากรของสิงโตที่มีที่มาจากหอคอยลอนดอนในสวนสัตว์ลอนดอน
ในปี ค.ศ. 2008 มีการศึกษาพบว่าสิงโตในโมร็อคโค มี mitochondrial haplotypes (H5 และ H6) เหมือนกับสิงโตในแอฟริกากลาง และยังพบว่า mitochondrial haplotypes (H7 และ H8) พบได้ในสิงโตอินเดีย อาจกล่าวได้ว่าสิงโตเริ่มแพร่กระจายจากแอฟริกาตะวันออกสู่พื้นที่อื่น ๆ และเข้าสู่ทวีปเอเชียในภายหลัง
การสุ่มแบบเมนเดล
การสุ่มแบบเมนเดล (Mendelian randomization) เป็นวิธีการทางระบาดวิทยาอย่างหนึ่งใช้ในการหาการกระจายของยีนที่ทราบหน้าที่อยู่ก่อนแล้วเพื่อหาความเป็นสาเหตุของปัจจัยสัมผัสที่เปลี่ยนแปลงได้ (modifiable exposure) ต่อการเกิดโรคในการศึกษาวิจัยแบบเก็บข้อมูลที่ไม่ใช่การทดลอง วิธีนี้บรรยายไว้ครั้งแรกเมื่อ ค.ศ. 1991 โดย Gray และ Wheatley
เฮิร์บ เบเคอร์
เฮอร์เบิร์ท แอนดรูว เบเคอร์ หรือรู้จักกันในชื่อ เฮิร์บ เบเคอร์ (เกิดเมื่อวันที่ 9 มิถุนายน ค.ศ. 1879 ที่เมืองเซนต์ คิลดา – เสียชีวิตเมื่อวันที่ 5 กรกฎาคม ค.ศ. 1952 ที่เมืองเซนต์ คิลดา รัฐวิกตอเรีย) เป็นนักฟุตบอลจากประเทศออสเตรเลีย โดยเข้าร่วมสโมสรเซนต์ คิลดา ของวิกตอเรียฟุตบอลลีกส์ (VFL) ในปี ค.ศ. 1910
ฟาโรห์กา
คา หรืออีกพระนามคือ เซเคน เป็นฟาโรห์จากช่วงสมัยก่อนราชวงศ์แห่งอียิปต์บน ซึ่งอยู่ในช่วงสมัยราชวงศ์ที่ศูนย์ พระองค์อาจจะทรงขึ้นครองราชย์ในช่วงครึ่งแรกของศตวรรษที่ 32 ก่อนคริสตกาล และไม่ทราบระยะเวลาในการครองราชย์ของพระองค์
พระนาม
ยังไม่ทราบการอ่านพระนามของฟาโรห์คาที่ถูกต้อง แต่ปรากฏคำจารึกบนภาชนะที่ปรากฏพระนามเซเรคที่ปรากฏรูปสัญลักษณ์คาแบบปกติ ซึ่งทั้งสองเขียนแบบตั้งตรงอย่างถูกต้อง แต่ก็มีคำจารึกที่ปรากฏพระนามเซเรค แบบตั้งตรงที่มีสัญลักษณ์คากลับหัวอยู่ข้างใน ซึ่งรูปแบบที่สองของการเขียนนั้นบ่งชี้ว่าให้เป็น เซเคน' (หมายถึง "โอบกอดใครสักคน") มากกว่าพระนาม คา และก็เชื่อกันว่าเป็นพระนามประสูติของฟาโรห์นาร์เมอร์ เนื่องจากการอ่านพระนามที่ยังไม่มีความแน่นอน นักไอยคุปต์วิทยาและผู้เชี่ยวชาญด้านการเขียนเช่น ลุดวิก เดวิด โมเรนซ์ จึงมักจะอ่านพระองค์แบบกลางๆ ในพระนาม "พระกรแห่งกษัตริย์" พระนามส่วนพระองค์ของฟาโรห์คา อาจจะเป็น 'king Ap.
แฟรงก์ อาร์. เบเคอร์
แฟรงก์ รีนัลโด เบเคอร์ (เกิดเมื่อวันที่ 11 พฤศจิกายน ค.ศ. 1861 ที่เมืองเบนตันสปอร์ต รัฐไอโอวา – เสียชีวิตเมื่อวันที่ 9 เมษายน ค.ศ. 1952 ที่รัฐแคลิฟอร์เนีย) เป็นนักการเมืองจากสหรัฐอเมริกา ในรัฐวอชิงตัน โดยดำรงตำแหน่งสมาชิกสภาผู้แทนราษฎรรัฐวอชิงตัน ตั้งแต่ปี ค.ศ. 1893 จนถึงปี ค.ศ. 1899
ธนา ชะนะบุตร
ร้อยตำรวจโท ธนา ชะนะบุตร (ชื่อเล่น: ธนา, แมน) เป็นชาวจังหวัดขอนแก่น อดีตนักฟุตบอลทีมชาติไทย ปัจจุบันเป็นหัวหน้าผู้ฝึกสอนให้กับสมุทรปราการ ซิตี้ ในไทยลีก 2
ธนาสร้างชื่อมาจากการเล่นในระดับภูมิภาคและได้แชมป์ ก่อนจะขึ้นมาเล่นในระดับไทยพรีเมียร์ลีก ถนัดในการเล่นลูกลากเลื้อย
ชีวิตส่วนตัว มีภรรยาชื่อ กุ๊ก มีลูกสาวด้วยกันคนหนึ่งชื่อ มินดา และเขาสามารถร้องเพลงเลียนเสียงของก้อง ห้วยไร่ ได้ ถึงขนาดที่เคยชนะเลิศการแข่งขันร้องเพลงเลียนเสียงก้อง ห้วยไร่ ในรายการกิ๊กดู๋ สงครามเพลงเงินล้าน ปัจจุบันรับราชการตำรวจในตำแหน่งรองสารวัตร สภ.ภูผาม่าน จังหวัดขอนแก่น
ฟาโรห์คายู
ฟาโรห์คายู พระนามของพระองค์ปรากฏในจารึกศิลาปาแลร์โม (Palermo Stone) ร่วมกับฟาโรห์แห่งอียิปต์ตอนล่างพระองค์อื่น ๆ เนื่องจากไม่มีหลักฐานอื่นมายืนยัน จึงอาจเป็นฟาโรห์ในตำนานที่ไม่มีตัวตนอยู่จริง
กมล ทัศนาญชลี
กมล ทัศนาญชลี เป็นศิลปินชาวไทย ได้รับการยกย่องเชิดชูเกียรติเป็น ศิลปินแห่งชาติ สาขาทัศนศิลป์ (จิตรกรรมและสื่อผสม) ประจำปี พ.ศ.2540 ถือเป็นศิลปินดีเด่นในด้านจิตรกรรมและสื่อผสมร่วมสมัยของไทย ได้รับการยกย่องทั้งในไทยและต่างประเทศ ทางด้านศิลปะร่วมสมัยของไทย ผลงานที่เป็นเอกลักษณ์ในแนวทางสากลที่มีพื้นฐานจากศิลปะแบบประเพณีไทยในอดีต
ประวัติ
นายกมล ทัศนาญชลี เกิดเมื่อวันที่ 17 มกราคม พ.ศ. 2487 ที่กรุงเทพมหานคร เป็นบุตรนายประเสริฐ ทัศนาญชลี และนางสายหยุด ทัศนาญชลี มีพี่น้อง 6 คน เป็นลูกชายคนโตของครอบครัว มีน้องสาว 4 คน และน้องชาย 1 คน
ปัจจุบัน กมล ทัศนาญชลี สอนหนังสือและสร้างสรรค์ผลงานศิลปะอยู่ที่สหรัฐอเมริกา ในฐานะประธานสภาศิลปกรรมไทยแห่งสหรัฐอเมริกา นอกจากนี้ยังสนับสนุนและส่งเสริมศิลปินไทยในการศึกษาและหาประสบการณ์ ทั้งนี้ กมล ทัศนาญชลี ยังเป็นคนไทยและคนเอเชียเพียงหนึ่งเดียว ที่ผลงานศิลปะถูกบันทึกไว้ใน Gardner's Art Through The Ages หรือ หนังสือประวัติศาสตร์ศิลป์โลก ซึ่งเป็นหนังสือรวบรวมผลงานศิลปะทั่วโลก ทั้งก่อนประวัติศาสตร์จนถึงปัจจุบัน โดยทั่วโลกมีศิลปินได้รับการบันทึกเพียง 30,000 คน ส่วนใหญ่จะเป็นชาวยุโรปและอเมริกา
การศึกษา
เรียนจบหลักสูตร 5 ปีจากโรงเรียนเพาะช่างในปีพ.ศ. 2507 หลังจากนั้นได้เข้าเรียนที่มหาวิทยาลัยศรีนครินทรวิโรฒ ประสานมิตร กรุงเทพฯ ในปี 2512 ขณะนั้นได้รับทุนจาก Otis Art Institute of Los Angeles, California, U.S.A จึงไปเรียนต่อปริญญาตรีด้านศิลปะในประเทศสหรัฐอเมริกา และได้รับปริญญาโทจาก Otis Art Institute of Los Angeles ใน พ.ศ. 2520 และได้เข้าสอนในมหาวิทยาลัย 2 แห่งคือมหาวิทยาลัยลามาร์ รัฐเท็กซัส ใน พ.ศ. 2520 และมหาวิทยาลัยแคลิฟอร์เนีย เบิร์กลีย์ รัฐแคลิฟอร์เนีย ตั้งแต่ พ.ศ. 2522 - 2524 -2499
เฮเทเฟเรสที่ 1
เฮเทเฟเรสที่ 1 เป็นพระราชินีแห่งอียิปต์โบราณในช่วงราชวงศ์ที่สี่ของราชอาณาจักรอียิปต์ และเป็นพระมเหสีในฟาโรห์สเนฟรู
พระราชประวัติ
ราชินีเฮเทเฟเรสที่ 1 พระนางอาจจะเป็นพระมเหสีของฟาโรห์สเนฟรู และเป็นพระมารดาของฟาโรห์คูฟู และเป็นไปได้ว่าราชินีเฮเทเฟเรสที่ 1 เป็นเพียงพระมเหสีรองของฟาโรห์สเนเฟรู และมีชื่อเสียงโด่งดังหลังจากที่พระโอรสของพระองค์ขึ้นครองราชย์ พระองค์เป็นพระอัยยิกา (ย่า) ของฟาโรห์เจดีเฟร ฟาโรห์คาเฟร และพระนางเฮเทเฟเรสที่สอง การอภิเษกสมรสของเฮเทปเฮเอสที่ 1กับฟาโรห์สเนเฟรู ทำให้ฟาโรห์สเนเฟรูมีสิทธิในการครองราชย์ต่อจากฟาโรห์ฮูนิ เนื่องจากราชินีเฮเทเฟเรสที่ 1 เป็นพระราชธิดาของฟาโรห์ฮูนิ และให้กำเนิดพระรัชทายาทคือฟาโรห์คูฟู ราชินีเฮเทเฟเรสที่ 1 สิ้นพระชนม์ในรัชสมัยของฟาโรห์คูฟู
วิลเฟรด โรว์แลนด์ ชิลด์
วิลเฟรด โรว์แลนด์ ชิลด์ (เกิดปี ค.ศ. 1890 – เสียชีวิตปี ค.ศ. 1952) เป็นนักประพันธ์และนักกวีจากประเทศอังกฤษ วิลเฟรด โรว์แลนด์ ชิลด์ จบการศึกษาที่โรงเรียนฮาร์โรว์ แลวิทยาลัยแม็กดาเลน
คาชีค
คาชีค, หรือดาววูคกี้ ซี, อีดีน, จี5-623, และดาววูคกี้ (ภาษาอังกฤษ: Kashyyyk, Wookiee Planet C, Edean, G5-623, Wookiee World) เป็นดาวเคราะห์ในภาพยนตร์ นวนิยาย และเกมชุดสตาร์ วอร์ส คาชีคเป็นสถานที่ที่เกิดเหตุการมามายในประวัติศาสตร์ของสตาร์ วอร์ส มันเป็นดาวบ้านเกิดของชิวแบคก้า ฝ่ายแบ่งแยกดินแดน ได้บุกโจมตที่นี่ และพ่ายแพ้ไป ในยุทธการคาชีค
คาชีค เป็นดาวเคราะห์วงใน มันเขียวชอุ่ม, เต็มไปด้วยต้นไม้ซึ่งเป็นบ้านของวูคกี้ เคยเป็นดาวของสาธารณรัฐกาแลกติกและสาธารณรัฐใหม่ มันยังเป็นดาวทาสของจักรวรรดิกาแลกติกอีกด้วย
มหาวิทยาลัยแห่งชาติโซล
มหาวิทยาลัยแห่งชาติโซล (Seoul National University, SNU;, ซออุลแทฮักกโย หรือ ซออุลแท) เป็นมหาวิทยาลัยวิจัยแห่งชาติ มีวิทยาเขตหลักตั้งอยู่ในเขตควันอัก (Gwanak-gu) ทางตอนใต้ของกรุงโซล ปัจจุบันมหาวิทยาลัยแห่งชาติโซลเป็นผู้นำทางด้านการศึกษาและการวิจัยของเกาหลีใต้ โดยเป็น 1 ใน 3 มหาวิทยาลัยที่มีชื่อเสียงที่สุดในเกาหลีใต้ร่วมกับมหาวิทยาลัยเกาหลีและมหาวิทยาลัยย็อนเซ
ประวัติ
ประวัติการก่อตั้งมหาวิทยาลัยแห่งชาติโซลนั้นมีประวัติยาวนานในสมัยจักรวรรดิเกาหลี เนื่องจากเป็นการผนวกหลากหลายอดีตสถาบันอุดมศึกษาในสมัยจักรวรรดิเกาหลี และดำเนินการจัดตั้งวิทยาลัยแพทยศาสตร์คย็องซ็อง ถือว่าเป็นวิทยาลัยแรกในการจัดตั้งมหาวิทยาลัยแห่งนี้ ต่อมาจักรวรรดิญี่ปุ่นได้ล้มล้างจักรวรรดิเกาหลี ทำให้เกาหลีตกเป็นอาณานิคมของญี่ปุ่นในปี ค.ศ. 1924 สถาบันแห่งนี้ถูกผนวกเป็นมหาวิทยาลัยจักรวรรดิลำดับที่ 6 จากมหาวิทยาลัยจักรวรรดิ (Imperial University) 9 แห่งของจักรวรรดิญี่ปุ่น โดยใช้ชื่อว่า "มหาวิทยาลัยจักรวรรดิเคโจ" (京城帝国大学 — Keijō Imperial University) ควบคุมโดยกระทรวงศึกษาธิการ วิทยาศาสตร์ และวัฒนธรรมของญี่ปุ่น
ภายหลังสงครามโลกครั้งที่ 2 สิ้นสุดลง สหรัฐอเมริกาเข้ามามีบทบาทในเกาหลี มหาวิทยาลัยแห่งนี้ได้เปลี่ยนชื่อกลับมาเป็น "มหาวิทยาลัยคย็องซ็อง" และในวันที่ 27 สิงหาคม ค.ศ. 1946 ได้มีผนวกส่วนที่เหลืออยู่ของสถาบันอุดมศึกษา 9 แห่งเพื่อจัดตั้งเป็น "มหาวิทยาลัยแห่งชาติโซล" ปัจจุบันมี 5 วิทยาลัยเขตหลักคือวิทยาเขตควานัก วิทยาเขตซูว็อนของวิทยาลัยเกษตรศาสตร์ วิทยาเขตชงโนของวิทยาลัยแพทยศาสตร์ วิทยาเขตพยองจัง และวิทยาเขตชีฮึง
วิทยาลัย
ระดับปริญญาตรีมีวิทยาลัยรวมทั้งสิ้น 16 วิทยาลัย
ชื่อเสียงและการยอมรับ
สื่อมวลชนยักษ์ใหญ่อย่างทอมสัน รอยเตอร์ได้จัดลำดับถึงมหาวิทยาลัยที่มีนวัตกรรมมากที่สุดในโลก โดยมหาวิทยาลัยแห่งชาติโซลอยู่ในอันดับที่ 31 ของโลก และในปี ค.ศ. 2009 École nationale supérieure des mines de Paris (MINES Paris Tech) ได้เผยว่า มหาวิทยาลัยแห่งชาติโซลเป็นสถาบันที่ผลิตประธานบริหารเป็นอันดับที่ 5 ของโลก จากประธานบริหาร 500 คนของนิตรสารฟอร์จูน
อันดับมหาวิทยาลัย
จากการจัดอันดับมหาวิทยาลัยของคอกโครัลลีไซมอนส์ประจำปี ค.ศ. 2023 ได้จัดลำดับให้มหาวิทยาลัยแห่งชาติโซลอยู่ในอันดับที่ 29 ของโลก อันดับที่ 17 ของทวีปเอเชีย และอันดับที่ 1 ของประเทศเกาหลีใต้
พลังงานแม่เหล็ก
พลังงานแม่เหล็ก (Magnetic Energy) เป็นพลังงานที่เกิดขึ้นในสนามแม่เหล็กหรือเกิดจากสนามแม่เหล็ก เช่นพลังงานที่เกิดขึ้นบนเหล็กที่อยู่ในสนามแม่เหล็ก ถูกแรงแม่เหล็กดูดและผลักให้วางตัวอยู่ในสนามแม่เหล็กนั้น ตามสมการของแมกซ์เวลล์ พลังงานศักย์ของแม่เหล็ก (E) ของโมเมนท์แม่เหล็ก m ในสนามแม่เหล็ก B เท่ากับ งานของแรงแม่เหล็ก(แรงบิดของแม่เหล็ก) ในการเรียงตัวในทิศทางสนามแม่เหล็กนั้น (พลังงานงานเท่ากับมวลคูณระยะทาง)
ในขณะที่ พลังงานที่ถูกเก็บอยู่ในคอยล์ (มีค่าเท่ากับ inductant L) เมื่อมีการะแสไฟฟ้า I ไหล เท่ากับ
สมการหลังเป็นพื้นฐานของพลังงานที่ถูกเก็บอยู่ในแม่เหล็กตัวนำยิ่งยวด
ชนิดของพลังงาน
พลังงานแม่เหล็กถูกนำไปใช้อย่างกว้างขวาง เพราะทำให้เกิดพลังงานดังต่อไปนี้
แม่เหล็ก
แม่เหล็ก คือ สารที่สามารถดูดเหล็กหรือเหนี่ยวนำให้เหล็กหรือสารแม่เหล็กเป็นแม่เหล็กได้ แบ่งเป็น 2 ชนิด คือ
สนามแม่เหล็กโลก
สนามแม่เหล็กโลก หมายถึง โลกมีสมบัติแม่เหล็ก บริเวณขั้วโลกเหนือทางภูมิศาสตร์และลึกลง ไปจากผิวโลกเปรียบเสมือนมีขั้วแม่เหล็กขนาดใหญ่และเป็น ขั้วแม่เหล็กชนิดขั้วใต้ หรือบางครั้ง เรียกวา ขั้วแม่เหล็กโลกทางทิศเหนือ และบริเวณข้วโลกใต้ทางภูมิศาสตร์เปรียบเสมือนมี ขั้วแม่เหล็กชนิดขั้วเหนือ สนามแม่เหล็กโลกเกิดจากหินหนืดในแก่นโลกชั้นนอก และในส่วนล่าง ของแมนเทิลไหลวนทำให้มีประจุไฟฟ้าเคลือนที คือเกิดกระแสไฟฟ้าไหลวนประมาณ 10,000 ล้าน แอมแปร์ ซึงเป็นสาเหตุสำคัญทีเกิดสนามแม่เหล็กหุ้มห่อโลก